Tiwanaku

miniatyr|Menneskeliknende figur på Kalasasaya gravhaugen
Tiwanaku (spansk: Tiahuanaco) er et viktig arkeologisk sted sør for Titicacasjøen, på Andesplatået i en høyde av 3800 meter, i Bolivia.

Tiwanaku var en viktig by som sannsynligvis var senteret for et stort rike. Forskere tror at det var forfedrene til det nåværende aymarafolket i Sør-Amerika som bodde i byen.

Tiwanaku er bygget med store steiner, hvorav mange er skåret ut på så fantastiske måter at det har gitt opphav til tanker om hvorvidt folket brukte avanserte redskaper, i stedet for de typiske primitive redskapene som ble brukt i oldtiden.

Tiwanaku står på UNESCOs verdensarvliste.

 Historie 
Når det ble bygget er ikke kjent med sikkerhet og er omdiskutert, man tror at byen ble grunnlagt som en landsby omkring 200 f.Kr., at den vokste til en høyt utviklet by omkring 600 e.Kr., og at den ble forlatt omkring år 1000. Byen ble forlatt og dens karakteristiske stil forsvant. 

Store deler av Tiwanaku-ruinene er i svært dårlig forfatning og har også vært utsatt for forsøpling og amatørutgravninger utført i forsøk på å finne verdifulle gjenstander kort tid etter Tiwanakus fall. Denne ødeleggelsen fortsatte gjennom 1800-tallet og inn i begynnelsen av 1900-tallet og har inkludert steinbrudd for jernbanebygging og militære treningsmål. 

 Beskrivelse 
Arkeologer trodde tidligere at Tiwanaku hovedsakelig var et tilbedelsessted. Utgravninger i de senere tiår har vist at det er snakk om en storslått by med mange innbyggere og kanaler for å gjøre jordbruket enklere. Byen ligger i nærheten av Titicacasjøen, men kan ha ligget rett ved den da klimaet i området var annerledes og innsjøens vannstand var høyere. Deler av byen kan tyde på at det en gang var en havn der. Byen dekket kanskje 6 km², og hadde så mange som 40 000 innbyggere.

Byens ruiner viser storslått arkitektur som på visse områder overgår senere arkitektur i Inkariket. Store firkantede stenblokker som er nøye tilpasset bygningene er et viktig kjennetegn, noen av dem veier over 100 tonn. Blokkene er fint skåret ut av fjellet fra steinbrudd opptil 10 km unna, mange er firkantet, kledd og innskåret, og slår til og med inkaenes håndverk. Pumapunku-området har mange av disse store vinkelrette blokkene.

Et av de viktigste landemerkene er den såkalte solporten, som i moderne tid er blitt satt opp igjen selv om den var rast sammen da arkeologer begynte å utforske området. Også store statuer kan ses på stedet.

Den kunstneriske i Tiwanaku-stilen er splittende, og sammen med samtidens Wari definerer de mellomhorisonten til forhistorisk kultur i Andesfjellene. Begge stilene stammer fra Pukara-kulturen, som var sentrert i den nordlige delen av Titicacasjøen. Det antas at Tiwanaku påvirket Chimu-kunsten. Dens unike keramikkstil finnes i hele dagens Bolivia, Peru, Nord-Chile og Argentina. Det er imidlertid vanskelig å si om disse områdene var en del av et imperium i politisk forstand eller bare under kulturell og kommersiell påvirkning.

 Referanser 

 Kilder 
 UNESCO: Tiwanaku: Spiritual and Political Centre of the Tiwanaku Culture Besøkt 18. september 2014

 Eksterne lenker 


Kategori:Precolumbianske kulturer
Kategori:Verdensarven i Bolivia
Kategori:Byggverk i Bolivia
Kategori:Historiske steder i Amerika
Kategori:Ruiner i Bolivia